SA-vlag oor paar jaar van ruimte te sien‘n Voorstelling van hoe die vlag gaan lyk Die sogenaamde Giant Flag-projek samel tans geld in vir die vlag wat met voltooiing sowat 66 ha sal beslaan. Die yslike “lewende” vlag sal bestaan uit nagenoeg 2,5 miljoen vetplante en ŉ sonkragstasie van 4 MW. Die verskillende kleure van die landsvlag sal deur verskillende kleure vetplante uitgebeeld word. Die swart driehoek-gedeelte van die vlag sal deur swart sonpanele in die sonkragstasie uitgebeeld word terwyl die wit Y-gedeelte van die vlag paaie sal wees waar besoekers kan stap om die verskillende dele van die vlag van nader te beskou. Die vlag, so groot soos 66 sokkervelde, sal in die Camdeboo-streek geplant word. Volgens die organiseerders van die projek sal die vlag ŉ beduidende rol speel in die stryd teen klimaatsverandering, ŉ diverse plantlewe tot gevolg hê in die dorre gebied, talle werksgeleenthede skep en sal die sonkragstasie meer as 4 000 huise van elektrisiteit kan voorsien. Vir meer inligting, besoek www.giantflag.co.za. Die video gee meer inligting oor die projek: